**VIEŠŲJŲ PIRKIMŲ PLANAVIMO, REGISTRAVIMO IR VALDYMO PROGRAMINĖS ĮRANGOS LICENCIJŲ PIRKIMO-PARDAVIMO SUTARTIS**

**NR. \_\_\_\_\_\_\_**

201\_ m. \_\_\_\_\_\_\_\_\_\_ d.

Vilnius

**\_\_\_\_\_\_\_\_\_\_\_\_\_\_\_**, atstovaujama \_\_\_\_\_\_\_\_\_\_\_\_\_, veikiančios pagal įstaigos nuostatus (toliau – Pirkėjas),

ir

**\_\_\_\_\_\_\_\_\_\_\_\_\_\_\_**, atstovaujama \_\_\_\_\_\_\_\_\_\_\_\_\_, veikiančios pagal bendrovės įstatus (toliau − Pardavėjas),

toliau kartu šioje sutartyje vadinami Šalimis, o kiekvienas atskirai – Šalimi, sudarė šią sutartį, toliau vadinamą Sutartimi, ir susitarė dėl toliau išvardintų sąlygų:

**I. SUTARTIES DALYKAS**

1. Sutarties dalykas yra programinės įrangos licencijos, kurios suteikia teisę naudotis viešųjų pirkimų planavimo, registravimo ir valdymo programine įranga (toliau bendrai – Prekės arba Programinė įranga), kurių techninė specifikacija pateikta Sutarties priede Nr 1.

**II. KAINODARA IR ATSISKAITYMO TVARKA**

2. Sutarties kaina *\_\_\_\_\_\_\_\_\_\_\_EUR (\_\_\_\_\_\_\_\_\_\_\_)**be pridėtinės vertės mokesčio (toliau - PVM)*, *kaina su PVM yra (\_\_\_\_\_\_\_\_\_\_\_\_\_\_)*, į kurią įeina visi mokesčiai ir visos kitos su sutarties vykdymu susijusios Pardavėjo išlaidos.

3. Sutarties galiojimo metu Sutarties kaina nekeičiama.

4. Pirkėjas už Prekes atsiskaito per 30 (trisdešimt) kalendorinių dienų nuo sąskaitos-faktūros gavimo dienos, pervesdamas lėšas į Sutartyje nurodytą Pardavėjo banko sąskaitą. Sąskaita turi būti pateikta per e-sąskaitą Pardavėjo kaštais.

**III. ŠALIŲ ĮSIPAREIGOJIMAI**

5. Pardavėjas įsipareigoja:

5.1. Pirkėjo nurodytus reikalavimus atitinkančias ***prekes įdiegti per vieną mėnesį nuo sutarties sudarymo.***

5.2. užtikrinti, kad kartu su perduodama programine įranga bus perduotos jos veikimui užtikrinti būtinų trečiųjų asmenų programinių produktų licencijos ir atsakyti už tai, kad perduodama programinė įranga nepažeidžia trečiųjų asmenų patentinių, pramoninių, autorių ar kitų intelektinės nuosavybės teisių ir kad perkančioji organizacija nepatirs jokių teisinių išlaidų ar nuostolių dėl reikalavimų arba įpareigojimų, susijusių su intelektinės nuosavybės teisėmis į sutarties dalyką, išskyrus atvejus, kai toks pažeidimas atsiranda dėl Pirkėjos kaltės;

5.3. kartu su Programine įranga pateikti Pirkėjui visą būtiną dokumentaciją;

5.4. Prekių perdavimą įforminti perdavimo-priėmimo aktu;

5.5. gavus Pirkėjo pranešimą apie Prekių trūkumus (įskaitant ir paslėptus) pakeisti jas į kokybiškas ne vėliau kaip per 5 (penkias) darbo dienas nuo pranešimo apie trūkumus gavimo dienos;

5.6. 12 mėn. neatlygintinai atlikti programinės įrangos pataisymus ir atnaujinimus, kai tokie bus Pardavėjo sukurti ir išleisti. Šia sutartimi nesuteikiama teisė Pirkėjui koreguoti programinės įrangos turinio, kadangi pardavėjas pasilieka išimtinę teisę atlikti programinės įrangos pakeitimus;

5.7. užtikrinti iš Pirkėjo Sutarties vykdymo metu gautos ar sukurtos ir su Sutarties vykdymu susijusios informacijos konfidencialumą bei apsaugą.

6. Pirkėjas įsipareigoja:

6.1. priimti pirkimo dokumentuose numatytus reikalavimus atitinkančias Prekes, pasirašant perdavimo-priėmimo aktus;

6.2. sumokėti už Prekes Sutartyje nustatyta tvarka;

6.3. užtikrinti, kad naudos programinę įrangą pagal jos įprastą paskirtį;

6.4. programinės įrangos naudojimo metu priiminėti sprendimus vadovautis Lietuvos Respublikos viešųjų pirkimų įstatymu ir kitais viešuosius pirkimus reglamentuojančiais teisės aktais;

6.5. nustačius bet kokius Prekių trūkumus (įskaitant ir paslėptus trūkumus), ne vėliau kaip per 2 (dvi) darbo dienas pranešti apie tai Pardavėjui.

**IV. ŠALIŲ ATSAKOMYBĖ**

7. Pardavėjas Sutartyje nustatyta tvarka neperdavęs Prekių ir neįvykdęs kitų įsipareigojimų, moka Pirkėjui 0,02 (dvi šimtosios) procento delspinigius nuo bendros Sutarties kainos už kiekvieną pradelstą dieną.

8. Pirkėjas Sutartyje nustatyta tvarka neatsiskaitęs už Prekes, Pardavėjui pareikalavus, moka 0,02 (dvi šimtosios) procento delspinigius nuo nesumokėtos sumos už kiekvieną pradelstą dieną, išskyrus atvejus, kada vėluojama dėl nesavalaikio Pirkėjo finansavimo.

9. Kiekviena Sutarties Šalis privalo atlyginti kitai Šaliai patirtus nuostolius dėl Sutarties neįvykdymo ar netinkamo vykdymo.

10. Pardavėjo atsakomybė Pirkėjui apribojama suma, kuri lygi kainai, kurią Pardavėjas gavo iš Pirkėjo pagal Sutartį, išskyrus tuos atvejus, kada žala padaryta dėl Pardavėjo tyčios arba didelio neatsargumo. Pardavėjas neatsako už žalą kilusią dėl Pirkėjo priimtų sprendimų remiantis programinėje įrangoje pateiktais duomenimis.

11. Netesybų (baudų, delspinigių) mokėjimas neatleidžia Šalių nuo įsipareigojimų vykdymo pagal Sutartį.

**V. NENUGALIMOS JĖGOS APLINKYBĖS (*FORCE MAJEURE*)**

12. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.

13. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“.

**VI. SUTARTIES GALIOJIMAS IR NUTRAUKIMAS**

14. Sutartis įsigalioja ją pasirašius abiems Šalims ir patvirtinus antspaudais. Taip pat įforminami ir Sutarties papildymai, pakeitimai bei Sutarties priedai.

15. Sutartis galioja iki Šalių sutartinių įsipareigojimų įvykdymo arba Sutarties nutraukimo šioje Sutartyje arba teisės aktuose nustatyta tvarka.

16. Sutartis gali būti nutraukta raštišku sutarties Šalių susitarimu arba Šalies vienašališkai, Lietuvos Respublikos civilinio kodekso nustatyta tvarka.

17. Kiekviena Šalis turi teisę, įspėjusi apie tai kitą Šalį raštu ne vėliau kaip prieš 10 (dešimt) kalendorinių dienų, nutraukti Sutartį, jei kita Šalis padaro esminį Sutarties pažeidimą.

18. Nustatant, ar Sutarties pažeidimas yra esminis, vadovaujamasi Lietuvos Respublikos civilinio kodekso 6.217 straipsnio 2 dalies nuostatomis.

19. Sutarties nutraukimas neatleidžia šalių nuo sutartinių įsipareigojimų, atsiradusių iki sutarties nutraukimo, įvykdymo.

**VII. KITOS SĄLYGOS**

20. Sutarties sąlygos Sutarties galiojimo laikotarpiu negali būti keičiamos, išskyrus tokias, kurias pakeitus nebūtų pažeisti Viešųjų pirkimų įstatymo nustatyti principai ir tikslai.

21. Šalys laiko paslaptyje savo kontrahento darbo veiklos principus ir metodus, kuriuos sužinojo vykdydamos šią Sutartį, išskyrus atvejus, kai ši informacija yra vieša arba gali būti atskleista įstatymų numatytais atvejais.

22. Bet kokie nesutarimai ar ginčai, kylantys tarp Šalių dėl Sutarties ar susiję su ja yra sprendžiami Šalių derybomis, o Šalims nepavykus susitarti, sprendžiami Lietuvos Respublikos teismuose.

23. Bet kokie pranešimai ar kita, su Sutarties vykdymu susijusi informacija, laikomi galiojančiais, jeigu yra pateikti oficialiai raštu kitai Šaliai ir gautas jos patvirtinimas apie gavimą arba išsiųsti registruotu paštu, faksu, žemiau nurodytais adresais bei telefono, fakso numeriais, arba kitais adresais ir numeriais, kuriuos nurodė Šalis, pateikdama pranešimą.

24. Nė viena Šalis be išankstinio raštiško kitos Šalies sutikimo neturi teisės perleisti visų arba dalies savo teisių ir pareigų pagal Sutartį trečiajai šaliai.

25. Sutartis surašyta lietuvių kalba dviem vienodą juridinę galią turinčiais egzemplioriais, po vieną kiekvienai Šaliai.

26. Asmenys, atsakingi už Sutarties vykdymą:

26.1. Pirkėjo atstovas \_\_\_\_\_\_\_\_\_\_\_\_\_\_\_\_\_\_\_\_\_\_;

26.2. Pardavėjo atstovas \_\_\_\_\_\_\_\_\_\_\_\_\_\_\_\_\_\_\_\_.

27. Sutarties priedas – techninė specifikacija.

**VIII. ŠALIŲ JURIDINIAI ADRESAI IR REKVIZITAI**

|  |  |
| --- | --- |
| **PARDAVĖJAS**  \_\_\_\_\_\_\_\_\_\_ A.V. | **PIRKĖJAS**  \_\_\_\_\_\_\_\_\_\_ A.V. |

Viešųjų pirkimų planavimo, registravimo ir valdymo

programinės įrangos licencijų pirkimo-pardavimo sutarties,

pasirašytos 201\_ m. \_\_\_\_\_\_\_\_ d. Nr. \_\_\_

Priedas Nr. 1

**TECHNINĖ SPECIFIKACIJA**